erhwenkuo/poetry-chinese-zhtw huggingface dataset:
詠史
作者：王丘（唐）

高潔非養正，盛名亦險艱。偉哉謝安石，攜妓入東山。雲巖響金奏，空水灩朱顏。蘭露滋香澤，松風鳴佩環。歌聲入空盡，舞影到池閑。杳眇同天上，繁華非代間。卷舒混名跡，縱誕無憂患。何必蘇門子，冥然閉清關。
奉和聖制答張說扈從南出鼠雀穀之作
作者：王丘（唐）

襟帶三秦接，旗常萬乘過。陽原淑氣早，陰穀冱寒多。花縟前茅仗，霜嚴後殿戈。代雲開晉嶺，江雁入汾河。北土分堯俗，南風動舜歌。一聞天樂唱，恭逐萬人和。
奉和聖制送張尚書巡邊
作者：王丘（唐）

德業蘊時宗，幽符夢象通。臺司計祈父，師律總元戎。出入敷能政，謀猷體至公。贈行光睿什，宴別感宸衷。文炳高天曜，恩垂湛露融。建牙之塞表，鳴鼓接雲中。策密鬼神秘，威成劍騎雄。朔門正炎月，兵氣已秋風。肅殺從此始，方知胡運窮。
過賈六
作者：蘇晉（唐）

主人病且閑，客來情彌適。一酌複一笑，不知日將夕。昨來屬歡遊，於今盡成昔。努力持所趣，空名定何益。
奉和聖制送張說巡邊
作者：蘇晉（唐）

方漢比周年，興王合在宣。亟聞降虜拜，複睹出師篇。祈父萬邦式，英猷三略傳。算車申夏政，茇舍啟戎田。嚴問盟胡苑，軍容濟洛川。皇情悵關旆，詔餞列郊筵。路接禁園草，池分禦井蓮。離聲軫去角，居念斷歸蟬。三捷豈雲爾，七擒良信然。具僚誠寄望，奏凱秋風前。
奉和聖制送張說巡邊
作者：崔禹錫（唐）

供帳何煌煌，公其撫朔方。群僚鹹餞酌，明主降離章。關塞重門下，郊岐禁苑傍。練兵宜雨洗，臥鼓候風涼。炎景寧雲憚，神謀肅所將。旌搖天月迥，騎入塞雲長。赫赫皇威振，油油聖澤滂。非惟按車甲，兼以正封疆。叱吒陰山道，澄清瀚海陽。虜垣行決勝，臺座佇為光。
恩敕尚書省僚宴昆明池應制
作者：張嘉貞（唐）

靈沼初開漢，神池舊浴堯。昔人徒習武，明代此聞韶。地脈山川勝，天恩雨露饒。時光牽利舸，春淑覆柔條。芳醞酲千日，華箋落九霄。幸承歡賚重，不覺醉歸遙。
奉和早登太行山中言志應制
作者：張嘉貞（唐）

明發扈山巔，飛龍高在天。山南平對鞏，山北遠通燕。瞻彼岡巒峻，憑茲士馬妍。九圻行若砥，萬穀輾如川。羅網開三面，閭閻問百年。澤將春雪比，文共曉星連。徯後逢今聖，登臺謝曩賢。唯餘事君節，不讓古人先。
奉和聖制送張說巡邊
作者：張嘉貞（唐）

天錫我宗盟，元戎付夏卿。多才兼將相，必勇獨橫行。經緯稱人傑，文章作代英。山川看是陣，草木想為兵。不待河冰合，猶防塞月明。有謀當系醜，無戰且綏氓。閫外傳三略，雲中冀一平。感恩同義激，悵別屢魂驚。直視前旌掣，遙聞後騎鳴。還期方定日，複此出郊迎。
句
作者：張嘉貞（唐）

河魚未上凍，江蟄已聞雷。
奉和聖制送張說巡邊
作者：盧從願（唐）

上將發文昌，中軍靜朔方。占星引旌節，擇日拜壇場。禮樂臨軒送，威聲出塞揚。安邊俟帷幄，制勝在巖廊。作鼓將軍氣，投醪壯士觴。戒途遵六月，離贈動三光。槐路清梅暑，蘅皋起麥涼。時文仰雄伯，耀武震遐荒。衽席知無戰，兵戈示不忘。佇聞歌杕杜，凱入系名王。
祭汾陰樂章
作者：盧從願（唐）

坤元載物，陽樂發生。播植資始，品匯咸亨。列俎棋佈，方壇砥平。神歆禋祀，後德惟明。
長門怨
作者：袁暉（唐）

早知君愛歇，本自無縈妒。誰使恩情深，今來反相誤。愁眠羅帳曉，泣坐金閨暮。獨有夢中魂，猶言意如故。
銅雀妓
作者：袁暉（唐）

君愛本相饒，從來似舞腰。那堪攀玉座，腸斷望陵朝。怨著情無主，哀凝曲不調。況臨松日暮，悲吹坐蕭蕭。
正月閨情
作者：袁暉（唐）

正月金閨裡，微風繡戶間。曉魂憐別夢，春思逼啼顏。繞砌梅堪折，當軒樹未攀。歲華庭北上，何日度陽關。
二月閨情
作者：袁暉（唐）

二月韶光好，春風香氣多。園中花巧笑，林裡鳥能歌。有恨離琴瑟，無情著綺羅。更聽春燕語，妾亦不如他。
三月閨情
作者：袁暉（唐）

三月春將盡，空房妾獨居。蛾眉愁自結，鬢髮沒情梳。□□□□□，□□□□□。□□□□□，□□□□□。
七月閨情
作者：袁暉（唐）

七月坐涼宵，金波滿麗譙。容華芳意改，枕蓆怨情饒。錦字沾愁淚，羅裙緩細腰。不如銀漢女，歲歲鵲成橋。
奉和聖制答張說扈從南出雀鼠穀之作
作者：袁暉（唐）

魏國山河險，周王警蹕回。九旗雲際出，萬騎穀中來。石路行將盡，煙郊望忽開。賞矜垂柳報，春畏落花催。興逸橫汾什，恩褒作頌才。小臣瞻日月，延首詠康哉。
奉和聖制送張尚書巡邊
作者：袁暉（唐）

出師宣九命，分閫用三臺。始應幕中畫，言從天上來。丹青不獨任，韜略遂雙該。坐見威稜洽，彌彰事業恢。旌旗曉雲送，鞞鼓朔風催。虜氣消殘月，邊聲韻落梅。羽書雄北地，龍漠寢南垓。寵戰黃金盡，輸誠白日回。離章宸翰發，祖宴國門開。欲識恩華盛，平生文武材。
奉和聖制答張說扈從南出雀鼠谷
作者：王光庭（唐）

省俗恩將遍，巡方路稍回。寒隨汾穀盡，春逐晉郊來。雲騎傳行漏，煙旄引從臺。惠風初應律，和氣正調梅。雅頌通宸詠，天文接曙臺。灞陵桃李色，應待日華開。
奉和聖制送張說巡邊
作者：王光庭（唐）

賢相德符充，朝推文武雄。海波先若鏡，關草豫從風。鉞助將軍勇，威成天子功。瓊章九霄發，錫宴五衢通。玉輾龍盤帶，金裝鳳勒驄。虎貔紛儗儗，河洛振熊熊。戈劍千霜白，旌旗萬火紅。示刑夷夏變，流惠鬼方同。寇息軍容偃，塵銷朔野空。用師敷禮樂，非是為獯戎。
奉和聖制送張說巡邊
作者：徐知仁（唐）

聖德膺三統，皇恩被八埏。大明均照物，小丑未甯邊。國相臺衡重，元戎廟略宣。紫泥方受命，黃石乃推賢。問罪陰山下，安人屬國前。度關行照月，乘障坐消煙。北闕紆宸藻，南橋列祖筵。耀威當夏日，殺氣指秋天。鞞鼓黿鼉振，旌旗鳥獸懸。由來詞翰手，今見勒燕然。
奉和敕賜公主鏡
作者：席豫（唐）

令節頒龍鏡，仙輝下鳳臺。含靈永珍入，寫照百花開。色與皇明散，光隨聖澤來。妍媸冰鑒裡，從此愧非才。
江行紀事二首
作者：席豫（唐）

飄颻任舟楫，回合傍江津。後浦情猶在，前山賞更新。樹深煙冪冪，灘淺石磷磷。川路南行遠，淹留惜此辰。江汛春風勢，山樓曙月輝。猿攀紫巖飲，鳥拂清潭飛。古樹崩沙岸，新苔覆石磯。津途賞無限，徵客暫忘歸。
奉和聖制答張說南出雀鼠谷
作者：席豫（唐）

鳴鑾初幸代，旋蓋欲橫汾。山盡千旗出，郊平五校分。前林已暄景，後壑尚寒氛。風送簫韶曲，花鋪黼黻文。鹽梅推上宰，禮樂統中軍。獻賦紆天劄，飄颻飛白雲。
奉和聖制送張說巡邊
作者：席豫（唐）

聖主重兵權，分符屬大賢。中軍仍執政，丞相複巡邊。翕習戎裝動，張惶廟略宣。朝榮承睿劄，野餞轉行旃。亭障東緣海，沙場北際天。春冬見巖雪，朝夕候烽煙。已勒封山記，猶聞遣戍篇。五營將月合，八陣與雲連。經略圖方遠，懷柔道更全。歸來畫麟閣，藹藹武功傳。
祭汾陰樂章
作者：韓思複（唐）

大樂和暢，殷薦明神。一降通感，八變必臻。有求斯應，無德不親。降靈醉止，休徵萬人。
祭汾陰樂章
作者：劉晃（唐）

大君出震，有事郊禋。齋戒既肅，馨香畢陳。樂和禮備，候暖風春。恭惟降福，實賴明神。
湘川新曲二首
作者：杜易簡（唐）

昭潭深無底，橘洲淺而浮。本欲淩波去，翻為目成留。願君稍弭楫，無令賤妾羞。二八相招攜，採菱渡前溪。弱腕隨橈起，纖腰向舸低。自解看花笑，憎聞染竹啼。
落成會詠一首
作者：陳元光（唐）

泉潮天萬裡，一鎮屹天中。筮宅龍鍾地，承恩燕翼宮。環堂巍嶽秀，帶礪大江雄。輪奐雲霄望，晶華日月通。淩煙喬木茂，獻寶介圭崇。昆俊歌常棣，民和教即戎。盤庚遷美土，陶侃效兼庸。設醴延張老，開軒禮呂蒙。無孤南國仰，庶補聖皇功。
示珦
作者：陳元光（唐）

恩銜楓陛渥，策向桂淵弘。載筆沿儒習，持弓纘祖風。祛災剿猛虎，溥德翊飛龍。日閱書開士，星言駕勸農。勤勞思命重，戲謔逐時空。百粵霧紛滿，諸戎澤普通。願言加壯努，勿坐鬢霜蓬。
太母魏氏半徑題石
作者：陳元光（唐）

喬嶽標仙跡，玄扃妥壽姬。烏號非嶺海，鶴仰向京師。系牒公侯裔，懸弧將相兒。清貞蜚簡籍，規範肅門楣。萬裡提兵路，三年報母慈。劍埋龍守壤，石臥虎司碑。憂闋情猶結，祥回禫屆期。竹符忠介凜，桐杖孝思淒。許史峋嶙篆，曹侯感舊詩。鴻蒙山暝啟，駿彩德昭垂。華表瑤池冥，清漳玉樹枝。昭題盟嶽瀆，展墓慶重熙。
和陳元光平潮寇詩
作者：許天正（唐）

抱磴從天上，驅車返嶺東。氣昂無醜虜，策妙詘群雄。飛絮隨風散，餘氛向日鎔。長戈收百甲，聚騎破千重。落劍惟戎首，遊繩系脅從。四野無堅壁，群生未化融。龍湖膏澤下，早晚遍枯窮。
詠牛應制
作者：許圉師（唐）

逸足還同驥，奇毛自偶麟。欲知花跡遠，雲影入天津。
答戶部員外賀遂涉戲贈
作者：趙謙光（唐）

錦帳隨情設，金爐任意燻。惟愁員外署，不應列星文。
送蘇尚書赴益州
作者：鄭惟忠（唐）

離憂將歲盡，歸望逐春來。庭花如有意，留豔待人開。
詠燕
作者：張鷟（唐）

變石身猶重，銜泥力尚微。從來赴甲第，兩起一雙飛。
嶺外守歲
作者：李福業（唐）

冬去更籌盡，春隨斗柄回。寒暄一夜隔，客鬢兩年催。
奉和進船洛水應制
作者：薛昚惑（唐）

禁園紆睿覽，仙棹葉宸遊。洛北風花樹，江南彩畫舟。榮生蘭蕙草，春入鳳凰樓。興盡離宮暮，煙光起夕流。
奉和九月九日應制
作者：賀敱（唐）

商飆凝素鑰，玄覽賁黃圖。曉霜驚斷雁，晨吹結棲烏。寒花低岸菊，涼葉下庭梧。澤宮申舊典，相圃葉前模。玉砌分雕戟，金溝轉鏤衢。帶星飛夏箭，映月上軒弧。慶展簪裾洽，恩融雨露濡。天文發丹篆，寶思掩玄珠。承歡徒抃舞，負弛竊忘軀。
甘露寺
作者：孫魴（唐）

寒暄皆有景，孤絕畫難形。地拱千尋嶮，天垂四面青。晝燈籠雁塔，夜磬徹漁汀。最愛僧房好，波光滿戶庭。
題金山寺
作者：孫魴（唐）

萬古波心寺，金山名目新。天多剩得月，地少不生塵。過櫓妨僧定，驚濤濺佛身。誰言張處士，題後更無人。
楊柳枝詞五首
作者：孫魴（唐）

靈和風暖太昌春，舞線搖絲向昔人。何似曉來江雨後，一行如畫隔遙津。彭澤初栽五樹時，只應閑看一枝垂。不知天意風流處，要與佳人學畫眉。暖傍離亭靜拂橋，入流穿檻綠陰搖。不知落日誰相送，魂斷千條與萬條。春來綠樹遍天涯，未見垂楊未可誇。晴日萬株煙一陣，閑坊兼是莫愁家。十首當年有舊詞，唱青歌翠幾無遺。未曾得向行人道，不謂離情莫折伊。
句
作者：孫魴（唐）

遊子未歸去，野花愁破心。劃多灰漸冷，坐久席成痕。結宇孤峰上，安禪巨浪間。分開朝海浪，留住過江雲。劃多灰雜蒼虯跡，坐久煙消寶鴨香。
入塞二首
作者：沈彬（唐）

欲為皇王服遠戎，萬人金甲鼓鼙中。陣雲黯塞三邊黑，謗書未及明君爇，臥骨將軍已歿功。苦戰沙門臥箭痕，戍樓閑上望星文。生希國澤分偏將，功多地遠無人紀，漢閣笙歌日又曛。
塞下三首
作者：沈彬（唐）

塞葉聲悲秋欲霜，寒山數點下牛羊。映霞旅雁隨疏雨，胡兒向化新成長，猶自千回問漢王。貴主和親殺氣沉，燕山閑獵鼓鼙音。旗分雪草偷邊馬，金釵謾作封侯別，劈破佳人萬裡心。月冷榆關過雁行，將軍寒笛老思鄉。貳師骨恨千夫壯，誰知漢武輕中國，閑奪天山草木荒。
秋日
作者：沈彬（唐）

秋含砧杵搗斜陽，笛引西風顥氣涼。薜荔惹煙籠蟋蟀，腸斷舊遊從一別，潘安惆悵滿頭霜。
金陵雜題二首
作者：沈彬（唐）

王氣生秦四百年，晉元東渡浪花船。正慚海內皆塗地，千徵萬戰英雄盡，落日牛羊食野田。暮潮聲落草光沉，賈客來帆宿岸陰。一笛月明何處酒，今日到來何物在，碧煙和雨鎖寒林。
麻姑山
作者：沈彬（唐）

紺殿松蘿太古山，仙人曾此話桑田。閑傾雲液十分日，我來遊禮酬心願，欲共怡神契自然。
題蘇仙山
作者：沈彬（唐）

眼穿林罅見郴州，井裡交連側局楸。味道不來閑處坐，千古是非無處問，夕陽西去水東流。
洪州解至長安，初舉納省卷夢仙謠
作者：沈彬（唐）

□□□□□□□，□□□□□□□。玉殿大開從客入，□□□□□□□，□□□□□□□。
憶仙謠
作者：沈彬（唐）

白榆風颯九天秋，王母朝回宴玉樓。日月漸長雙鳳睡，詩酒近來狂不得，騎龍卻憶上清遊。
納省卷贈為首劉象
作者：沈彬（唐）

曾應大中天子舉，四朝風月鬢蕭疏。不隨世祖重攜劍，一枝何事於君借，仙桂年年幸有餘。
贈王定保
作者：沈彬（唐）

仙桂曾攀第一枝，薄遊湘水阻佳期。皋橋已失齊眉願，聞公已有平生約，謝絕女蘿依兔絲。
結客少年場行
作者：沈彬（唐）

重義輕生一劍知，白虹貫日報讎歸。片心惆悵清平世，酒市無人問布衣。
陽朔碧蓮峰
作者：沈彬（唐）

陶潛彭澤五株柳，潘岳河陽一縣花。兩處爭如陽朔好，碧蓮峰裡住人家。
再過金陵
作者：沈彬（唐）

玉樹歌終王氣收，雁行高送石城秋。江山不管興亡事，一任斜陽伴客愁。
都門送別
作者：沈彬（唐）

岸柳蕭疏野荻秋，都門行客莫回頭。一條灞水清如劍，不為離人割斷愁。
吊邊人
作者：沈彬（唐）

殺聲沈後野風悲，漢月高時望不歸。白骨已枯沙上草，家人猶自寄寒衣。
句
作者：沈彬（唐）

尺素隱清輝，一毫分險阻。金翅動身摩日月，銀河轉浪洗乾坤。（《獻馬殷頌德》，須知手筆安排定，不怕山河整頓難。九衢冠蓋暗爭路，四海乾戈多異心。地隈一水巡城轉，天約群山附郭來。（《題法華寺》，數家魚網疏雲外，一岸殘陽細雨中。松欹晚影離壇草，鐘撼秋聲入殿風。（《潘天錫同題古觀》，壓低吳楚遙涵水，約破雲霞獨倚天。（《望廬山》，半身落日離秦樹，一路平蕪入楚煙。清佔月中三峽水，麗偷雲外十洲春。幽鳥喚人穿竹去，野猿尋果出雲來。
述韋昭應畫犀牛
作者：儲光羲（唐）

遐方獻文犀，萬裡隨南金。大邦柔遠人，以之居山林。食棘無秋冬，絕流無淺深。雙角前嶄嶄，三蹄下駸駸。朝賢壯其容，未能辨其音。有我衰鳥郎，新邑長鳴琴。陛閣飛嘉聲，丘甸盈仁心。閒居命國工，作繪北堂陰。眈眈若有神，庶比來儀禽。昔有舞天庭，為君奏龍吟。
獻王威儀
作者：儲光羲（唐）

入與真主言，有騎天馬來。但有華清宮，不用神明臺。肅肅長自閑，門靜無人開。
野田黃雀行
作者：儲光羲（唐）

嘖嘖野田雀，不知軀體微。閑穿深蒿裡，爭食複爭飛。窮老一頹舍，棗多桑樹稀。無棗猶可食，無桑何以衣。蕭條空倉暮，相引時來歸。斜路豈不捷，渚田豈不肥。水長路且壞，惻惻與心違。
樵父詞
作者：儲光羲（唐）

山北饒朽木，山南多枯枝。枯枝作採薪，爨室私自知。詰朝礪斧尋，視暮行歌歸。先雪隱薜荔，迎暄臥茅茨。清澗日濯足，喬木時曝衣。終年登險阻，不復憂安危。蕩漾與神遊，莫知是與非。
漁父詞
作者：儲光羲（唐）

澤魚好鳴水，溪魚好上流。漁梁不得意，下渚潛垂鉤。亂荇時礙楫，新蘆複隱舟。靜言念終始，安坐看沉浮。素發隨風揚，遠心與雲遊。逆浪還極浦，信潮下滄洲。非為徇形役，所樂在行休。
牧童詞
作者：儲光羲（唐）

不言牧田遠，不道牧陂深。所念牛馴擾，不亂牧童心。圓笠覆我首，長蓑披我襟。方將憂暑雨，亦以懼寒陰。大牛隱層阪，小牛穿近林。同類相鼓舞，觸物成謳吟。取樂須臾間，寧問聲與音。
採蓮詞
作者：儲光羲（唐）

淺渚荇花繁，深潭菱葉疏。獨往方自得，恥邀淇上姝。廣江無術阡，大澤絕方隅。浪中海童語，流下鮫人居。春雁時隱舟，新萍複滿湖。采采乘日暮，不思賢與愚。
採菱詞
作者：儲光羲（唐）

濁水菱葉肥，清水菱葉鮮。義不遊濁水，志士多苦言。潮沒具區藪，潦深雲夢田。朝隨北風去，暮逐南風旋。浦口多漁家，相與邀我船。飯稻以終日，羹蓴將永年。方冬水物窮，又欲休山樊。盡室相隨從，所貴無憂患。
射雉詞
作者：儲光羲（唐）

曝暄理新翳，迎春射鳴雉。原田遙一色，皋陸曠千里。遙聞咿喔聲，時見雙飛起。冪zx疏蒿下，毰毸深叢裡。顧敵已忘生，爭雄方決死。仁心貴勇義，豈能複傷此。超遙下故墟，迢遞回高畤。大夫昔何苦，取笑歡妻子。
猛虎詞
作者：儲光羲（唐）

寒亦不憂雪，饑亦不食人。人肉豈不甘，所惡傷明神。太室為我宅，孟門為我鄰。百獸為我膳，五龍為我賓。蒙馬一何威，浮江一以仁。彩章耀朝日，爪牙雄武臣。高雲逐氣浮，厚地隨聲震。君能賈餘勇，日夕長相親。
渭橋北亭作
作者：儲光羲（唐）

停車渭陽暮，望望入秦京。不見鵷鸞道，如聞歌吹聲。鄉魂涉江水，客路指蒲城。獨有故樓月，今來亭上明。
述華清宮五首
作者：儲光羲（唐）

上在蓬萊宮，莫若居華清。朝朝禮玄閣，日日聞體輕。大聖不私己，精禋為群氓。上出蓬萊時，六龍儼齊首。長道舒羽儀，彤雲映前後。天聲殷宇宙，真氣到林藪。昔在軒轅朝，五城十二樓。今我神泉宮，獨在驪山陬。群方趨順動，百辟隨天遊。正月開陽和，通門緝元化。穆穆睟容歸，豈為明燈夜。高山大風起，肅肅隨龍駕。上林神君宮，此地即明庭。山開鴻蒙色，天轉招搖星。三雪報大有，孰為非我靈。
雜詠五首：石子松
作者：儲光羲（唐）

磐石青巖下，松生磐石中。冬春無異色，朝暮有清風。五鬣何人採，西山舊兩童。
雜詠五首：架簷藤
作者：儲光羲（唐）

得從軒墀下，殊勝松柏林。生枝逐架遠，吐葉向門深。何許答君子，簷間朝暝陰。
雜詠五首：池邊鶴
作者：儲光羲（唐）

舞鶴傍池邊，水清毛羽鮮。立如依岸雪，飛似向池泉。江海雖言曠，無如君子前。
雜詠五首：釣魚灣
作者：儲光羲（唐）

垂釣綠灣春，春深杏花亂。潭清疑水淺，荷動知魚散。日暮待情人，維舟綠楊岸。
雜詠五首：幽人居
作者：儲光羲（唐）

幽人下山徑，去去夾青林。滑處莓苔濕，暗中蘿薜深。春朝煙雨散，猶帶浮雲陰。
題太玄觀
作者：儲光羲（唐）

門外車馬喧，門裡宮殿清。行即翳若木，坐即吹玉笙。所喧既非我，真道其冥冥。
至嵩陽觀，觀即天皇故宅
作者：儲光羲（唐）

真人上清室，乃在中峰前。花霧生玉井，霓裳畫列仙。念茲宮故宇，多此地新泉。松柏有清陰，薜蘿亦自妍。一聞步虛子，又話逍遙篇。忽若在雲漢，風中意泠然。
貽韋煉師
作者：儲光羲（唐）

精思莫知日，意靜如空虛。三鳥自來去，九光遙卷舒。新池近天井，玉宇停雲車。餘亦苦山路，洗心祈道書。
霽後貽馬十二巽
作者：儲光羲（唐）

高天風雨散，清氣在園林。況我夜初靜，當軒鳴綠琴。雲開北堂月，庭滿南山陰。不見長裾者，空歌遊子吟。
題陸山人樓
作者：儲光羲（唐）

暮聲雜初雁，夜色涵早秋。獨見海中月，照君池上樓。山雲拂高棟，天漢入雲流。不惜朝光滿，其如千里遊。
獻八舅東歸
作者：儲光羲（唐）

高位莫能捨，舍之世所賢。雲車遊日華，豈比龍樓前。寢疾乃就枕，情感唯靈仙。帝鴻思道宗，臣彭亦長年。天書加羽服，又許歸東川。鏡水涵太清，禹山朝上玄。誠亡真混沌，玉立方嬋娟。素業作仙居，子孫當自傳。門多松柏樹，篋有逍遙篇。獨往不可群，滄海成桑田。
泛茅山東溪
作者：儲光羲（唐）

清晨登仙峰，峰遠行未極。江海霽初景，草木含新色。而我任天和，此時聊動息。望鄉白雲裡，發棹清溪側。松柏生深山，無心自貞直。
吃茗粥作
作者：儲光羲（唐）

當晝暑氣盛，鳥雀靜不飛。念君高梧陰，複解山中衣。數片遠雲度，曾不蔽炎暉。淹留膳茶粥，共我飯蕨薇。敝廬既不遠，日暮徐徐歸。
遊茅山五首
作者：儲光羲（唐）

十年別鄉縣，西雲入皇州。此意在觀國，不言空遠遊。九衢平若水，利往無輕舟。北洛反初路，東江還故丘。春山多秀木，碧澗盡清流。不見子桑扈，當從方外求。世業傳儒行，行成非不榮。其如懷獨善，況以聞長生。家近華陽洞，早年深此情。巾車雲路入，理棹瑤溪行。天地朝光滿，江山春色明。王庭有軒冕，此日方知輕。平生非作者，望古懷清芬。心以道為際，行將時不群。茲山在人境，靈貺久傳聞。遠勢一峰出，近形千嶂分。冬春有茂草，朝暮多鮮雲。此去亦何極，但言西日曛。昔賢居柱下，今我去人間。良以直心曠，兼之外視閑。垂綸非釣國，好學異希顏。落日登高嶼，悠然望遠山。溪流碧水去，雲帶清陰還。想見中林士，巖扉長不關。名嶽徵仙事，清都訪道書。山門入松柏，天路涵空虛。南極見朝採，西潭聞夜漁。遠心尚雲宿，浪跡出林居。為己存實際，忘形同化初。此行良已矣，不樂複何如。
述降聖觀
作者：儲光羲（唐）

一山盡天苑，一峰開道宮。道花飛羽衛，天鳥遊雲空。玉殿俯玄水，春旗搖素風。夾門小松柏，覆井新梧桐。自昔大仙下，乃知元化功。神皇作桂館，此意與天通。
題眄上人禪居
作者：儲光羲（唐）

真王清淨子，燕居複行心。結宇鄰居邑，寤言非遠尋。丹青丈室滿，草樹一庭深。秀色玄冬發，交枝白日陰。江流映朱戶，山鳥鳴香林。獨住已寂寂，安知浮與沉。
過新豐道中
作者：儲光羲（唐）

西下長樂阪，東入新豐道。雨多車馬稀，道上生秋草。太陰蔽皋陸，莫知晚與早。雷雨杳冥冥，川穀漫浩浩。詔書植嘉木，眾言桃李好。自愧無此容，歸從漢陰老。
夜到洛口入黃河
作者：儲光羲（唐）

河洲多青草，朝暮增客愁。客愁惜朝暮，枉渚暫停舟。中宵大川靜，解纜逐歸流。浦漵既清曠，沿洄非阻修。登艫望落月，擊汰悲新秋。倘遇乘槎客，永言星漢遊。
使過彈箏峽作
作者：儲光羲（唐）

鳥雀知天雪，群飛複群鳴。原田無遺粟，日暮滿空城。達士憂世務，鄙夫念王程。晨過彈箏峽，馬足淩兢行。雙壁隱靈曜，莫能知晦明。皚皚堅冰白，漫漫陰雲平。始信古人言，苦節不可貞。
泊舟貽潘少府
作者：儲光羲（唐）

行子苦風潮，維舟未能發。宵分卷前幔，臥視清秋月。四澤蒹葭深，中洲煙火絕。蒼蒼水霧起，落落疏星沒。所遇盡漁商，與言多楚越。其如念極浦，又以思明哲。常若千里餘，況之異鄉別。
仲夏入園中東陂
作者：儲光羲（唐）

方塘深且廣，伊昔俯吾廬。環岸垂綠柳，盈澤發紅蕖。上延北原秀，下屬幽人居。暑雨若混沌，清明如空虛。此鄉多隱逸，水陸見樵漁。廢賞亦何貴，為歡良易攄。且言重觀國，當此賦歸歟。
效古二首
作者：儲光羲（唐）

晨登涼風臺，暮走邯鄲道。曜靈何赫烈，四野無青草。大軍北集燕，天子西居鎬。婦人役州縣，丁男事徵討。老幼相別離，哭泣無昏早。稼穡既殄絕，川澤複枯槁。曠哉遠此憂，冥冥商山皓。東風吹大河，河水如倒流。河洲塵沙起，有若黃雲浮。赬霞燒廣澤，洪曜赫高丘。野老泣相語，無地可蔭休。翰林有客卿，獨負蒼生憂。中夜起躑躅，思欲獻厥謀。君門峻且深，踠足空夷猶。
雜詩二首
作者：儲光羲（唐）

混沌本無象，末路多是非。達士志寥廓，所在能忘機。耕鑿時未至，還山聊采薇。虎豹對我蹲，鸑鷟旁我飛。仙人空中來，謂我勿複歸。格澤為君駕，虹蜺為君衣。西遊昆侖墟，可與世人違。秋氣肅天地，太行高崔嵬。猿狖清夜吟，其聲一何哀。寂寞掩圭蓽，夢寐遊蓬萊。琪樹遠亭亭，玉堂雲中開。洪崖吹簫管，玉女飄颻來。雨師既先後，道路無纖埃。鄙哉楚襄王，獨好陽雲臺。
陸著作輓歌
作者：儲光羲（唐）

世業江湖側，郊原休沐處。獨言五日歸，未道千秋去。鄉亭春水綠，昌閣寒光暮。昔為晝錦遊，今成逝川路。歸路秦城下，寒雲慘平田。故園滄海邊，綠柳覆平川。送客異他日，還舟殊昔年。華亭有明日，長向隴頭懸。劍水千人石，荊江萬裡流。英英有君子，才德滿中州。明道俟良佐，惟賢初薄遊。生涯一朝盡，寂寞夜臺幽。金堂策令名，仙掖居清位。鳴玉朝雙闕，垂纓遊兩地。朝夕既論思，春秋仍書事。何言魯聲伯，忽下瓊珠淚。令德棄人世，明朝降寵章。起居存有位，著作沒為郎。寒水落南浦，月華虛北堂。松門一長想，彷彿見清揚。
山居貽裴十二迪
作者：儲光羲（唐）

落葉滿山砌，蒼煙埋竹扉。遠懷青冥士，書劍常相依。霜臥眇茲地，琴言紛已違。衡陽今萬裡，南雁將何歸。出徑惜松引，入舟憐釣磯。西林有明月，夜久空微微。
秦中歲晏馬舍人宅宴集
作者：儲光羲（唐）

冬暮久無樂，西行至長安。故人處東第，清夜多新歡。廣庭竹陰靜，華池月色寒。知音盡詞客，方見交情難。
薦玄德公廟
作者：儲光羲（唐）

神道本無已，成化亦自然。君居寥天上，德在玉華泉。真遊踐王豫，永日遲雲仙。表微在營道，明祀將祈年。靈山俯新邑，松上生彩煙。豈知穆天子，遠去瑤池邊。
上長史王公責躬
作者：儲光羲（唐）

覆舟無伯夷，覆車無仲尼。自咎失明義，甯由貝錦詩。松柏日已堅，桃李日以滋。顧己獨闇昧，所居成蒺藜。大賢薦時文，醜婦用蛾眉。惕惕愧不已，豈敢論其私。方朔既有言，子建亦有詩。惻隱及先世，析薪成自悲。靈鳥酬德輝，黃雀報仁慈。若公庶伏罪，此事安能遲。
至嶽寺即大通大照禪塔上溫上人
作者：儲光羲（唐）

秋山下映宮，宮色宜朝陽。迢遞在半嶺，參差非一行。燕息雲滿門，出遊花隱房。二尊此成道，禪宇遙相望。鳳鐸天中鳴，巖梯松下長。山墟響信鼓，蘅薄生蕙香。起滅一以雪，往來亦誠亡。悲哉門弟子，要自知心長。
終南幽居獻蘇侍郎三首時拜太祝未上
作者：儲光羲（唐）

暮春天氣和，登嶺望層城。朝日懸清景，巍峨宮殿明。聖君常臨朝，達士複懸衡。道近無艮足，歸來臥山楹。靈階曝仙書，深室煉金英。春巖松柏秀，晨路鶤雞鳴。羽化既有言，無然悲不成。中歲尚微道，始知將穀神。抗策還南山，水木自相親。深林開一道，青嶂成四鄰。平明去采薇，日入行刈薪。雲歸萬壑暗，雪罷千崖春。始看玄鳥來，已見瑤華新。寄言搴芳者，無乃後時人。蔔築青巖裡，雲蘿四垂陰。虛室若無人，喬木自成林。時有清風至，側聞樵採音。鳳凰鳴南岡，望望隔層岑。既言山路遠，複道溪流深。偓佺空中游，虯龍水間吟。何當見輕翼，為我達遠心。
題應聖觀
作者：儲光羲（唐）

空中望小山，山下見餘雪。皎皎河漢女，在茲養真骨。登門駭天書，啟鑰問仙訣。池光搖水霧，燈色連松月。合磚起花臺，折草成玉節。天雞弄白羽，王母垂玄發。北有上年宮，一路在雲霓。上心方向道，時複朝金闕。
至閒居精舍呈正上人
作者：儲光羲（唐）

太室三招提，其趣皆不同。不同非一趣，況是天遊宮。雙嶺前夾門，閣道複橫空。寶坊若花積，宛轉不可窮。流泉自成池，清松信饒風。秋晏景氣迥，皛明丹素功。將近隱者鄰，遠與西山通。大師假惠照，念以息微躬。
酬綦毋校書夢耶溪見贈之作
作者：儲光羲（唐）

校文在仙掖，每有滄洲心。況以北窗下，夢遊清溪陰。春看湖水漫，夜入回塘深。往往纜垂葛，出舟望前林。山人松下飯，釣客蘆中吟。小隱何足貴，長年固可尋。還車首東道，惠言若黃金。以我采薇意，傳之天姥岑。
答韓翃
作者：柳氏（唐）

楊柳枝，芳菲節，可恨年年贈離別。一葉隨風忽報秋，
歸李江州後寄別王氏
作者：程洛賓（唐）

魚雁回時寫報音，難憑銼櫱數年心。雖然情斷沙吒後，爭奈平生怨恨深。
憶崔生
作者：紅綃妓（唐）

深洞鶯啼恨阮郎，偷來花下解珠璫。碧雲飄斷音書絕，空倚玉簫愁鳳凰。
寄文茂
作者：晁採（唐）

花箋制葉寄郎邊，的的尋魚為妾傳。並蒂已看靈鵲報，倩郎早覓買花船。
秋日再寄
作者：晁採（唐）

珍簟生涼夜漏餘，夢中恍惚覺來初。魂離不得空成病，此時最是思君處，腸斷寒猿定不如。
春日送夫之長安
作者：晁採（唐）

思君遠別妾心愁，踏翠江邊送畫舟。欲待相看遲此別，只憂紅日向西流。
雨中憶夫
作者：晁採（唐）

窗前細雨日啾啾，妾在閨中獨自愁。何事玉郎久離別，忘憂總對豈忘憂。春風送雨過窗東，忽憶良人在客中。安得妾身今似雨，也隨風去與郎同。
子夜歌十八首
作者：晁採（唐）

儂既剪雲鬟，郎亦分絲發。覓向無人處，綰作同心結。夜夜不成寐，擁被啼終夕。郎不信儂時，但看枕上跡。何時得成匹，離恨不復牽。金針刺菡萏，夜夜得見蓮。相逢逐涼候，黃花忽複香。顰眉臘月露，愁殺未成霜。明窗弄玉指，指甲如水晶。剪之特寄郎，聊當攜手行。寄語閨中娘，顏色不常好。含笑對棘實，歡娛須是棗。良會終有時，勸郎莫得怒。薑櫱畏春蠶，要綿須辛苦。醉夢幸逢郎，無奈烏啞啞。中山如有酒，敢借千金價。信使無虛日，玉醞寄盈觥。一年一日雨，底事太多晴。繡房擬會郎，四窗日離離。手自施屏障，恐有女伴窺。相思百餘日，相見苦無期。褰裳摘藕花，要蓮敢恨池。金盆盥素手，焚香誦普門。來生何所願，與郎為一身。花池多芳水，玉杯挹贈郎。避人藏袖裡，濕卻素羅裳。感郎金針贈，欲報物俱輕。一雙連素縷，與郎聊定情。寒風響枯木，通夕不得臥。早起遣問郎，昨宵何以過。得郎日嗣音，令人不可睹。熊膽磨作墨，書來字字苦。輕巾手自製，顏色爛含桃。先懷儂袖裡，然後約郎腰。儂贈綠絲衣，郎遺玉鉤子。即欲系儂心，儂思著郎體。
答張生
作者：崔鶯鶯（唐）

待月西廂下，迎風戶半開。拂牆花影動，疑是玉人來。
寄詩
作者：崔鶯鶯（唐）

自從銷瘦減容光，萬轉千回懶下床。不為傍人羞不起，為郎憔悴卻羞郎。
告絕詩
作者：崔鶯鶯（唐）

棄置今何道，當時且自親。還將舊來意，憐取眼前人。
答趙子
作者：步非煙（唐）

綠慘雙蛾不自持，只緣幽恨在新詩。郎心應似琴心怨，脈脈春情更泥誰。
又答趙象獨坐
作者：步非煙（唐）

無力嚴妝倚繡櫳，暗題蟬錦思難窮。近來贏得傷春病，柳弱花欹怯曉風。
寄懷
作者：步非煙（唐）

畫簷春燕須同宿，蘭浦雙鴛肯獨飛。長恨桃源諸女伴，等閒花裡送郎歸。
答趙象
作者：步非煙（唐）

相思只恨難相見，相見還愁卻別君。願得化為松上鶴，一雙飛去入行雲。
臨行獻李尚書
作者：崔紫雲（唐）

從來學制斐然詩，不料霜臺禦史知。忽見便教隨命去，戀恩腸斷出門時。
怨詩效徐淑體
作者：姚月華（唐）

妾生兮不辰，盛年兮逢屯。寒暑兮心結，夙夜兮眉顰。迴圈兮不息，如彼兮車輪。車輪兮可歇，妾心兮焉伸。雜遝兮無緒，如彼兮絲棼。絲棼兮可理，妾心兮焉分。空閨兮岑寂，妝閣兮生塵。萱草兮徒樹，茲憂兮豈泯。幸逢兮君子，許結兮殷勤。分香兮剪發，贈玉兮共珍。指天兮結誓，願為兮一身。所遭兮多舛，玉體兮難親。損餐兮減寢，帶緩兮羅裙。菱鑒兮慵啟，博爐兮焉燻。整襪兮欲舉，塞路兮荊榛。逢人兮欲語，鞈匝兮頑嚚。煩冤兮憑胸，何時兮可論。願君兮見察，妾死兮何瞋。
制履贈楊達
作者：姚月華（唐）

金刀剪紫絨，與郎作輕履。願化雙仙鳧，飛來入閨裡。
有期不至
作者：姚月華（唐）

銀燭清尊久延佇，出門入門天欲曙。月落星稀竟不來，煙柳朧朣鵲飛去。
怨詩寄楊達
作者：姚月華（唐）

春水悠悠春草綠，對此思君淚相續。羞將離恨向東風，理盡秦箏不成曲。與君形影分吳越，玉枕經年對離別。登臺北望煙雨深，回身泣向寥天月。
楚妃怨
作者：姚月華（唐）

梧桐葉下黃金井，橫架轆轤牽素綆。美人初起天未明，手拂銀瓶秋水冷。
獨遊家園
作者：孟氏（唐）

可惜春時節，依前獨自遊。無端兩行淚，長只對花流。
答少年
作者：孟氏（唐）

誰家少年兒，心中暗自欺。不道終不可，可即恐郎知。
寄情
作者：趙氏3（唐）

春風白馬紫絲韁，正值蠶娘未採桑。五夜有心隨暮雨，為報西遊減離恨，阮郎才去嫁劉郎。
書紅綃帕
作者：李節度姬（唐）

囊裹真香誰見竊，鮫綃滴淚染成紅。殷勤遺下輕綃意，好與情郎懷袖中。金珠富貴吾家事，常渴佳期乃寂寥。偶用志誠求雅合，良媒未必勝紅綃。
會張生述懷
作者：李節度姬（唐）

門前畫戟尋常設，堂上犀簪取次看。最是惱人情緒處，鳳凰樓上月華寒。
別韋洵美詩
作者：崔素娥（唐）

妾閉閒房君路岐，妾心君恨兩依依。神魂倘遇巫娥伴，猶逐朝雲暮雨歸。
送韋生酒
作者：鮑家四弦（唐）

白露濕庭砌，皓月臨前軒。此時去留恨，含思獨無言。
送鮑生酒
作者：鮑家四弦（唐）

風颭荷珠難暫圓，多情信有短姻緣。西樓今夜三更月，還照離人泣斷弦。
贈別
作者：嚴續姬（唐）

風柳搖搖無定枝，陽臺雲雨夢中歸。他年蓬島音塵絕，留取尊前舊舞衣。
長安道
作者：韋應物（唐）

漢家宮殿含雲煙，兩宮十裡相連延。晨霞出沒弄丹闕，寶馬橫來下建章，香車卻轉避馳道。貴遊誰最貴，歸來甲第拱皇居，朱門峨峨臨九衢。中有流蘇合歡之寶帳，一百二十鳳凰羅列含明珠。下有錦鋪翠被之粲爛，博山吐香五雲散。麗人綺閣情飄颻，頭上鴛釵雙翠翹。低鬟曳袖回春雪，既請列侯封部曲，還將金印授廬兒。歡榮若此何所苦，
行路難
作者：韋應物（唐）

荊山之白玉兮，良工雕琢雙環連，月蝕中央鏡心穿。故人贈妾初相結，恩在環中尋不絕。人情厚薄苦須臾，上客勿遽歡，聽妾歌路難。旁人見環環可憐。不知中有長恨端。
橫塘行
作者：韋應物（唐）

妾家住橫塘，夫婿郗家郎。玉盤的曆雙白魚，岸上種蓮豈得生，池中種槿豈得成。丈夫一去花落樹，
貴遊行
作者：韋應物（唐）

漢帝外家子，恩澤少封侯。垂楊拂白馬，曉日上青樓。上有顏如玉，高情世無儔。輕裾含碧煙，窈窕似雲浮。良時無還景，促節為我謳。忽聞豔陽曲，四坐亦已柔。賓友仰稱歎，一生何所求。平明擊鐘食，入夜樂未休。風雨愆歲候，兵戎橫九州。焉知坐上客，草草心所憂。
酒肆行
作者：韋應物（唐）

豪家沽酒長安陌，一旦起樓高百尺。碧疏玲瓏含春風，四方稱賞名已高，五陵車馬無近遠。晴景悠揚三月天，主人無厭且專利，百斛須臾一壺費。初醲後薄為大偷，長安酒徒空擾擾，路傍過去那得知。
相逢行
作者：韋應物（唐）

二十登漢朝，英聲邁今古。適從東方來，又欲謁明主。猶酣新豐酒，尚帶灞陵雨。邂逅兩相逢，別來問寒暑。甯知白日晚，暫向花間語。忽聞長樂鐘，走馬東西去。
烏引雛
作者：韋應物（唐）

日出照東城，春烏鴉鴉雛和鳴。雛和鳴，羽猶短。巢在深林春正寒，引飛欲集東城暖。群雛縭褷睥睨高，引雛烏，爾心急急將何如，何得比日搜尋雀卵啖爾雛。
鳶奪巢
作者：韋應物（唐）

野鵲野鵲巢林梢，鴟鳶恃力奪鵲巢。吞鵲之肝啄鵲腦，霜鸇野鷂得殘肉，同啄羶腥不肯逐。可憐百鳥紛縱橫，
燕銜泥
作者：韋應物（唐）

銜泥燕，聲嘍嘍，尾涎涎。秋去何所歸，春來複相見。豈不解決絕高飛碧雲裡，何為地上銜泥滓。銜泥雖賤意有營，
鼙鼓行
作者：韋應物（唐）

淮海生雲暮慘澹，廣陵城頭鼙鼓暗，寒聲坎坎風動邊。忽似孤城萬裡絕，四望無人煙。又如虜騎截遼水，何況鰥孤火絕無晨炊，獨婦夜泣官有期。
古劍行
作者：韋應物（唐）

千年土中兩刃鐵，土蝕不入金星滅。沉沉青脊鱗甲滿，夏雲奔走雷闐闐，恐成霹靂飛上天。
金穀園歌
作者：韋應物（唐）

石氏滅，金穀園中水流絕。當時豪右爭驕侈，洛陽陌上人回首，絲竹飄颻入青天。晉武平吳恣歡燕，禍端一發埋恨長，百草無情春自綠。
溫泉行
作者：韋應物（唐）

出身天寶今年幾，頑鈍如錘命如紙。作官不了卻來歸，身騎廄馬引天仗，直入華清列御前。玉林瑤雪滿寒山，蒙恩每浴華池水，扈獵不蹂渭北田。朝廷無事共歡燕，今來蕭瑟萬井空，唯見蒼山起煙霧。可憐蹭蹬失風波，
學仙二首
作者：韋應物（唐）

昔有道士求神仙，靈真下試心確然。千鈞巨石一發懸，雲氣冉冉漸不見，留語弟子但精堅。石上鑿井欲到水，惰心一起中路止。豈不見古來三人俱弟兄，結茅深山讀仙經。上有青冥倚天之絕壁，下有颼飀萬壑之松聲。仙人變化為白鹿，二弟玩之兄誦讀。讀多七過可乞言，
廣陵行
作者：韋應物（唐）

雄藩鎮楚郊，地勢鬱岧嶢。雙旌擁萬戟，中有霍嫖姚。海雲助兵氣，寶貨益軍饒。嚴城動寒角，晚騎踏霜橋。翕習英豪集，振奮士卒驍。列郡何足數，趨拜等卑寮。日宴方雲罷，人逸馬蕭蕭。忽如京洛間，遊子風塵飄。歸來視寶劍，功名豈一朝。
萼綠華歌
作者：韋應物（唐）

有一人兮升紫霞，書名玉牒兮萼綠華。仙容矯矯兮雜瑤佩，輕衣重重兮蒙絳紗。雲雨愁思兮望淮海，鼓吹蕭條兮駕龍車。世淫濁兮不可降，胡不來兮玉斧家。
王母歌
作者：韋應物（唐）

眾仙翼神母，羽蓋隨雲起。上游玄極杳冥中，玉顏眇眇何處尋，世上茫茫人自死。
馬明生遇神女歌
作者：韋應物（唐）

學仙貴功亦貴精，神女變化感馬生。石壁千尋啟雙檢，馬生一立心轉堅，知其丹白蒙哀憐。安期先生來起居，賜仙複坐對食訖，頷之使去隨煙升。乃言馬生合不死，
石鼓歌
作者：韋應物（唐）

周宣大獵兮岐之陽，刻石表功兮煒煌煌。石如鼓形數止十，風雨缺訛苔蘚澀。今人濡紙脫其文，喘逶迤，相糾錯，乃是宣王之臣史籀作。一書遺此天地間，精意長存世冥寞。秦家祖龍還刻石，
寶觀主白鴝鵒歌
作者：韋應物（唐）

鴝鵒鴝鵒，眾皆如漆，爾獨如玉。鴝之鵒之，人心鳥意自無猜，玉指霜毛本同色。有時一去淩蒼蒼，日夕依仁全羽翼，空欲銜環非報德。豈不及阿母之家青鳥兒，漢宮來往傳訊息。
彈棋歌
作者：韋應物（唐）

園天方地局，二十四氣子。劉生絕藝難對曹，履機乘變安可當，置之死地翻取強。不見短兵反掌收已盡，唯有猛士守四方。四方又何難，神安志愜動十全，滿堂驚視誰得然。
禁署早春晴望
作者：劉得仁（唐）

禦林聞有早鶯聲，玉檻春香九陌晴。寒著霽雲歸紫閣，鴛侶此時皆賦詠，商山雪在思尤清。
山中尋道人不遇
作者：劉得仁（唐）

年過弱冠風塵裡，常擬隨師學煉形。石路特來尋道者，便欲此居閑到老，先生何日下青冥。
贈敬晊助教二首
作者：劉得仁（唐）

到來常聽說清虛，手把玄元七字書。仙籍不知名姓有，便欲去隨為弟子，片雲孤鶴可相於。街西靜觀求居處，不到權門到寺頻。禁掖人知連狀薦，自顧無成年漸長，報恩惟願殺微身。
送祖山人歸山
作者：劉得仁（唐）

獨來朝市笑浮雲，卻憶煙霞出帝城。不說金丹能點化，料得仙家玉牌上，已鐫白日上升名。
監試蓮花峰
作者：劉得仁（唐）

太華萬餘重，岧嶢只此峰。當秋倚寥泬，入望似芙蓉。翠拔千尋直，青危一朵穠。氣分毛女秀，靈有羽人蹤。倒影侵官路，流香激廟松。塵埃終不及，車馬自憧憧。
京兆府試目極千里
作者：劉得仁（唐）

獻賦多年客，低眉恨不前。此心常鬱矣，縱目忽超然。送驥登長路，看鴻入遠天。古墟煙冪冪，窮野草綿綿。樹與金城接，山疑桂水連。何當開霽日，無物翳平川。
尋陳處士山堂
作者：劉得仁（唐）

步溪凡幾轉，始得見幽蹤。路隱千根樹，門開萬仞峰。片雲生石竇，淺水臥枯松。窮谷風光冷，深山翠碧濃。鶴看空裡過，仙向坐中逢。底露秋潭水，聲微暮觀鐘。他年來此定，異日願相容。且喜今歸去，人間事更慵。
題從伯舍人道正裡南園
作者：劉得仁（唐）

帝裡餘新第，朱門面碧岑。曙堂增爽氣，喬木動清陰。直去親瑤陛，朝回在竹林。風流才子調，好尚古人心。薜荔遮窗暗，莓苔近井深。禮無青草隔，詩共白衣吟。軒靜留孤鶴，庭虛到遠砧。掩關裁鳳詔，開鏡理瓊簪。種植今如此，塵埃永不侵。雲奔投刺者，日日待為霖。
賦得聽松聲
作者：劉得仁（唐）

庭際微風動，高松韻自生。聽時無物亂，盡日覺神清。強與幽泉並，翻嫌細雨並。拂空增鶴唳，過牖合琴聲。況複當秋暮，偏宜在月明。不知深澗底，蕭瑟有誰聽。
宿普濟寺
作者：劉得仁（唐）

京寺數何窮，清幽此不同。曲江臨閣北，御苑自牆東。廣陌車音急，危樓夕景通。亂峰沉暝野，毒暑過秋空。幡颺虛無裡，星生杳靄中。月光籠月殿，蓮氣入蓮宮。綴草涼天露，吹人古木風。飲茶除假寐，聞磬釋塵蒙。童子眠苔淨，高僧話漏終。待鳴曉鐘後，萬井複朣朧。
和鄭校書夏日遊鄭泉
作者：劉得仁（唐）

太虛懸畏景，古木蔽清陰。爰有泉堪挹，閑思日可尋。來聞鳴滴滴，照竦碧沉沉。幾脈成溪壑，何人測淺深。澄時無一物，分處曆千林。淨溉靈根藥，涼浮玉翅禽。飲疑蠲宿疾，見自失煩襟。僧共雲前瀨，龍和月下吟。疊光輕吹動，徹底曉霞侵。不用頻遊去，令君少進心。
和段校書冬夕寄題廬山
作者：劉得仁（唐）

名高身未到，此恨蓄多時。是夕吟因話，他年必去隨。嘗聞廬嶽頂，半入楚江湄。幾處懸崖上，千尋瀑布垂。爐峰松淅瀝，湓浦柳參差。日色連湖白，鐘聲拂浪遲。煙梯緣薜荔，嶽寺步欹危。地本饒靈草，林曾出祖師。石樓霞耀壁，猿樹鶴分枝。細徑縈巖末，高窗見海涯。嵌空寒更極，寂寞夜尤思。陰穀冰埋術，仙田雪覆芝。亂泉禪客瀨，異跡逸人知。蘚室新開灶，檉潭未了棋。如何遂閑放，長得在希夷。空務漁樵事，方無道路悲。謝公臺尚在，陶令柳潛衰。塵外難相許，人間貴跡遺。雖懷丹桂影，不忘白雲期。仁者終攜手，今朝預賦詩。
書事寄萬年厲員外
作者：劉得仁（唐）

帝城皆劇縣，令尹美居東。遂拜趙張下，暫離星象中。擁歸從北闕，送上動南宮。紫禁黃山繞，滄溟素滻通。封疆親日月，邑裡出王公。賦稅充天府，歌謠入聖聰。土膏寒麥覆，人海晝塵蒙。廨宇松連翠，朝街火散紅。文場新桂茂，粉署舊蘭崇。留客揮盈爵，抽毫詠早鴻。前騶潘嶽貴，故里邵平窮。勸隱蓮峰久，期耕樹穀同。鳧飛將去葉，劍氣尚埋豐。何必華陰土，方垂拂拭功。
上姚諫議
作者：劉得仁（唐）

高文與盛德，皆謂古無倫。聖代生才子，明庭有諫臣。已瞻龍袞近，漸向鳳池新。卻憶波濤郡，來時島嶼春。名因詩句大，家似布衣貧。曾暗投新軸，頻聞獎滯身。照吟清夕月，送藥紫霞人。終計依門館，何疑不化鱗。
上翰林丁學士
作者：劉得仁（唐）

今代如堯代，徵賢察眾情。久聆推行實，然後佐聰明。官自文華重，恩因顧問生。詞人求作稱，天子許和羹。禦柳凋霜晚，宮泉滴月清。直廬寒漏近，秋燭白麻成。玉殿移時對，金輿數侍行。賜衣香未散，借馬色難名。時輩何偏羨，儒流此最榮。終當聞燮理，寰宇永昇平。
二
作者：劉得仁（唐）

何處訪岐路，青雲但憶歸。風塵數年限，門館一生依。外族帝王是，中朝親舊稀。翻令浮議者，不許九霄飛。
山中舒懷寄上丁學士
作者：劉得仁（唐）

五字投精鑒，慚非大雅詞。本求閑賜覽，豈料便蒙知。幽拙欣殊幸，提攜更不疑。弱苗須雨長，懶翼在風吹。礪鏃端楊葉，光門待桂枝。計聞塵裡譽，因和禁中詩。
鶯出谷
作者：劉得仁（唐）

東風潛啟物，動息意皆新。此鳥從幽谷，依林報早春。出寒雖未及，振羽漸能頻。稍類沖天鶴，多隨折桂人。尊前喧有語，花裡晝藏身。若向穠華處，餘禽不見親。
哭翰林丁侍郎
作者：劉得仁（唐）

相知出肺腑，非舊亦非親。每見雲霄侶，多揚鄙拙身。即期扶泰運，豈料哭賢人。應是隨先帝，依前作近臣。平生任公直，愛弟尚風塵。宅閉青松古，墳臨赤水新。官清仍齒壯，兒小複家貧。惆悵天難問，空流淚滿巾。
陳情上李景讓大夫
作者：劉得仁（唐）

一被浮名誤，旋遭白髮侵。裴回戀明主，夢寐在秋岑。遇物唯多感，居常只是吟。待時鉗定口，經事壓低心。辛苦文場久，因緣戚裡深。老迷新道路，貧賣舊園林。晴賞行聞水，宵棋坐見參。龜留閑去問，僧約偶來尋。望喜潛憑鵲，娛情願有琴。此生如遂意，誓死報知音。上德憐孤直，唯公拔陸沉。丘山恩忽被，螻蟻力難任。作鑒明同日，聽言重若金。從茲更無限，翹足俟為霖。
和鄭先輩謝秩閒居寓書所懷
作者：劉得仁（唐）

西風日夜吹，萬木共離披。近甸新晴後，高人得意時。暫閒心亦泰，論道面難欺。把筆還詩債，將琴當酒資。藍衫懸竹桁，烏帽掛松枝。名佔文章重，官歸諫憲遲。生涯貧帝裡，公議到臺司。室冷沾苔蘚，門清絕路岐。莫言鄰白屋，即賀立丹墀。豈慮塵埃久，雲霄故有期。
病中晨起即事寄場中往還
作者：劉得仁（唐）

昨日離塵裡，今朝懶已成。豈能為久隱，更欲泥浮名。虛牖晨光白，幽園曉氣清。戴沙尋水去，披霧入林行。疊葉孤禽在，初陽半樹明。桑麻新雨潤，蘆荻古波聲。易向田家熟，元於世路生。病多三徑塞，吟苦四鄰驚。
悲老宮人
作者：劉得仁（唐）

白髮宮娃不解悲，滿頭猶自插花枝。曾緣玉貌君王寵，準擬人看似舊時。
村中閒步
作者：劉得仁（唐）

閑共野人臨野水，新秋高樹掛清暉。不知塵裡無窮事，白鳥雙飛入翠微。
上巳日
作者：劉得仁（唐）

未敢分明賞物華，十年如見夢中花。遊人過盡衡門掩，獨自憑欄到日斜。
省試日上崔侍郎四首
作者：劉得仁（唐）

衣上年年淚血痕，只將懷抱訴乾坤。如今主聖臣賢日，豈致人間一物冤。如病如痴二十秋，求名難得又難休。回看骨肉須堪恥，一著麻衣便白頭。戚裡稱儒愧小才，禮闈公道此時開。他人何事虛相指，明主無私不是媒。方寸終朝似火然，為求白日上青天。自嗟辜負平生眼，不識春光二十年。
秋夜
作者：劉得仁（唐）

秋氣滿堂孤燭冷，清宵無寐憶山歸。窗前月過三更後，細竹吟風似雨微。
長門怨
作者：劉得仁（唐）

爭得一人聞此怨，長門深夜有妍姝。早知雨露翻相誤，只插荊釵嫁匹夫。
賈婦怨
作者：劉得仁（唐）

嫁與商人頭欲白，未曾一日得雙行。任君逐利輕江海，莫把風濤似妾輕。
寄友人
作者：劉得仁（唐）

風颯沉思眼忽開，塵埃汙得是庸才。那堪更見巢松鶴，飛入青雲不下來。
晏起
作者：劉得仁（唐）

日過辰時猶在夢，客來應笑也求名。浮生自得長高枕，不向人間與命爭。
馬上別單於劉評事
作者：劉得仁（唐）

廟謀宏遠人難測，公主生還帝感深。天下底平須共喜，一時閒事莫驚心。
贈從弟谷
作者：劉得仁（唐）

此世榮枯豈足驚，相逢惟要眼長青。從來不愛三閭死，今日憑君莫獨醒。
別山居
作者：劉得仁（唐）

萬壑千巖景象開，登臨未足又須回。憑師莫斷松間路，秋月圓時弟子來。
贈道人
作者：劉得仁（唐）

長在城中無定業，賣丹磨鏡兩途貧。三山來往尋常事，不省曾驚市井人。
對月寄同志
作者：劉得仁（唐）

霜滿中庭月在林，塞鴻頻過又更深。支頤不語相思坐，料得君心似我心。
憶鶴
作者：劉得仁（唐）

白絲翎羽丹砂頂，曉度秋煙出翠微。來向孤松枝上立，見人吟苦卻高飛。
雲門寺
作者：劉得仁（唐）

上方僧又起，清磬出林初。吟苦曉燈暗，露零秋草疏。舊山多夢到，流水送愁餘。寄寺欲經歲，慚無親故書。
中秋宿鄧逸人居
作者：劉得仁（唐）

偶與山僧宿，吟詩坐到明。夜涼耽月色，秋渴漱泉聲。澗木如竿聳，窗雲作片生。白衣閑自貴，不揖漢公卿。
句
作者：劉得仁（唐）

外家雖是帝，當路且無親。白日只如哭，黃泉免恨無。身閑甘旨下，白髮太平人。同遊芳草寺，見示白雲詩。猶祈啟金口，一為動文權。深山寺路千層石，竹杖棕鞋便可登。
江南謫居十韻
作者：白居易（唐）

自哂沉冥客，曾為獻納臣。壯心徒許國，薄命不如人。才展淩雲翅，俄成失水鱗。葵枯猶向日，蓬斷即辭春。澤畔長愁地，天邊欲老身。蕭條殘活計，冷落舊交親。草合門無徑，煙消甑有塵。憂方知酒聖，貧始覺錢神。虎尾難容足，羊腸易覆輪。行藏與通塞，一切任陶鈞。
江樓夜吟元九律詩，成三十韻
作者：白居易（唐）

昨夜江樓上，吟君數十篇。詞飄朱檻底，韻墮淥江前。清楚音諧律，精微思入玄。收將白雪麗，奪盡碧雲妍。寸截金為句，雙雕玉作聯。八風淒間發，五彩爛相宣。冰扣聲聲冷，珠排字字圓。文頭交比繡，筋骨軟於綿。澒湧同波浪，錚鏦過管絃。醴泉流出地，鈞樂下從天。神鬼聞如泣，魚龍聽似禪。星迴疑聚集，月落為留連。雁感無鳴者，猿愁亦悄然。交流遷客淚，停住賈人船。暗被歌姬乞，潛聞思婦傳。斜行題粉壁，短卷寫紅箋。肉味經時忘，頭風當日痊。老張知定伏，短李愛應顛。道屈才方振，身閑業始專。天教聲烜赫，理合命迍邅。顧我文章劣，知他氣力全。工夫雖共到，巧拙尚相懸。各有詩千首，俱拋海一邊。白頭吟處變，青眼望中穿。酬答朝妨食，披尋夜廢眠。老償文債負，宿結字因緣。每歎陳夫子，常嗟李謫仙。名高折人爵，思苦減天年。不得當時遇，空令後代憐。相悲今若此，湓浦與通川。
潯陽歲晚，寄元八郎中、庾三十二員外
作者：白居易（唐）

閱水年將暮，燒金道未成。丹砂不肯死，白髮自須生。病肺慚杯滿，衰顏忌鏡明。春深舊鄉夢，歲晚故交情。一別浮雲散，雙瞻列宿榮。螭頭階下立，龍尾道前行。封事頻聞奏，除書數見名。虛懷事僚友，平步取公卿。漏盡雞人報，朝回幼女迎。可憐白司馬，老大在湓城。
元九以綠絲布白輕褣見寄製成衣服以詩報知
作者：白居易（唐）

綠絲文布素輕褣，珍重京華手自封。貧友遠勞君寄附，欲著卻休知不稱，折腰無復舊形容。
清明日送韋侍禦貶虔州
作者：白居易（唐）

寂寞清明日，蕭條司馬家。留餳和冷粥，出火煮新茶。欲別能無酒，相留亦有花。南遷更何處，此地已天涯。
九江春望
作者：白居易（唐）

淼茫積水非吾土，飄泊浮萍自我身。身外信緣為活計，此地何妨便終老，譬如元是九江人。
晚題東林寺雙池
作者：白居易（唐）

向晚雙池好，初晴百物新。嫋枝翻翠羽，濺水躍紅鱗。萍泛同遊子，蓮開當麗人。臨流一惆悵，還憶曲江春。
贈內子
作者：白居易（唐）

白髮長興歎，青娥亦伴愁。寒衣補燈下，小女戲床頭。暗淡屏幃故，淒涼枕蓆秋。貧中有等級，猶勝嫁黔婁。
送客春遊嶺南二十韻
作者：白居易（唐）

已訝遊何遠，仍嗟別太頻。離容君蹙促，贈語我殷勤。迢遞天南面，蒼茫海北漘。訶陵國分界，交趾郡為鄰。蓊鬱三光晦，溫暾四氣勻。陰晴變寒暑，昏曉錯星辰。瘴地難為老，蠻陬不易馴。土民稀白首，洞主盡黃巾。戰艦猶驚浪，戎車未息塵。紅旗圍卉服，紫綬裹文身。面苦桄榔裛，漿酸橄欖新。牙檣迎海舶，銅鼓賽江神。不凍貪泉暖，無霜毒草春。雲煙蟒蛇氣，刀劍鱷魚鱗。路足羈棲客，官多謫逐臣。天黃生颶母，雨黑長楓人。回使先傳語，徵軒早返輪。須防杯裡蠱，莫愛橐中珍。北與南殊俗，身將貨孰親。嘗聞君子誡，憂道不憂貧。
自題
作者：白居易（唐）

功名宿昔人多許，寵辱斯須自不知。一旦失恩先左降，前事是身俱若此，空門不去欲何之。
自悲
作者：白居易（唐）

火宅煎熬地，霜松摧折身。因知群動內，易死不過人。
尋郭道士不遇
作者：白居易（唐）

郡中乞假來相訪，洞裡朝元去不逢。看院只留雙白鶴，欲問參同契中事，更期何日得從容。
潯陽春三首：春生
作者：白居易（唐）

春生何處暗周遊，海角天涯遍始休。先遣和風報訊息，若到故園應覓我，為傳淪落在江州。
潯陽春三首：春來
作者：白居易（唐）

春來觸地故鄉情，忽見風光憶兩京。金穀踏花香騎入，獨有不眠不醉客，經春冷坐古湓城。
潯陽春三首：春去
作者：白居易（唐）

一從澤畔為遷客，兩度江頭送暮春。白髮更添今日鬢，四十六時三月盡，送春爭得不殷勤。
夢微之
作者：白居易（唐）

晨起臨風一惆悵，通川湓水斷相聞。不知憶我因何事，昨夜三回夢見君。
贈韋煉師
作者：白居易（唐）

潯陽遷客為居士，身似浮雲心似灰。上界女仙無嗜慾，
問劉十九
作者：白居易（唐）

綠蟻新醅酒，紅泥小火壚。晚來天欲雪，能飲一杯無。
得行簡書，聞欲下峽，先以詩寄
作者：白居易（唐）

朝來又得東川信，欲取春初發梓州。書報九江聞暫喜，欲寄兩行迎爾淚，長江不肯向西流。
南湖早春
作者：白居易（唐）

風回雲斷雨初晴，返照湖邊暖複明。亂點碎紅山杏發，不道江南春不好，年年衰病減心情。
元十八從事南海欲出廬山臨別舊居有戀泉聲之什因以投和兼伸別情
作者：白居易（唐）

賢侯闢士禮從容，莫戀泉聲問所從。雨露初承黃紙詔，我正退藏君變化，一杯可易得相逢。
題韋家泉池
作者：白居易（唐）

泉落青山出白雲，縈村繞郭幾家分。自從引作池中水，深淺方圓一任君。
醉中對紅葉
作者：白居易（唐）

臨風杪秋樹，對酒長年人。醉貌如霜葉，雖紅不是春。
遣懷
作者：白居易（唐）

羲和走馭趁年光，不許人間日月長。遂使四時都似電，已共身心要約定，窮通生死不驚忙。
點額魚
作者：白居易（唐）

龍門點額意何如，紅尾青鬐卻返初。見說在天行雨苦，為龍未必勝為魚。
聞龜兒詠詩
作者：白居易（唐）

憐渠已解詠詩章，搖膝支頤學二郎。莫學二郎吟太苦，才年四十鬢如霜。
對酒
作者：白居易（唐）

未濟卦中休蔔命，參同契裡莫勞心。無如飲此銷愁物，一餉愁消直萬金。
東牆夜合樹去秋為風雨所摧，今年花時，悵然有感
作者：白居易（唐）

碧荑紅縷今何在，風雨飄將去不回。惆悵去年牆下地，今春唯有薺花開。
病起
作者：白居易（唐）

病不出門無限時，今朝強出與誰期。經年不上江樓醉，勞動春風颺酒旗。
夢亡友劉太白同遊彰敬寺
作者：白居易（唐）

三千裡外臥江州，十五年前哭老劉。昨夜夢中彰敬寺，死生魂魄暫同遊。
與果上人歿時題此訣別，兼簡二林僧社
作者：白居易（唐）

本結菩提香火社，為嫌煩惱電泡身。不須惆悵從師去，先請西方作主人。
贈寫真者
作者：白居易（唐）

子騁丹青日，予當醜老時。無勞役神思，更畫病容儀。迢遞麒麟閣，圖功未有期。區區尺素上，焉用寫真為。
劉十九同宿
作者：白居易（唐）

紅旗破賊非吾事，黃紙除書無我名。唯共嵩陽劉處士，圍棋賭酒到天明。
十二年冬江西溫暖，喜元八寄金石稜到，因題此詩
作者：白居易（唐）

今冬臘候不嚴凝，暖霧溫風氣上騰。山腳崦中才有雪，
閑意
作者：白居易（唐）

不爭榮耀任沉淪，日與時疏共道親。北省朋僚音信斷，漸老漸諳閒氣味，終身不擬作忙人。
送友人上峽赴東川辟命
作者：白居易（唐）

見說瞿塘峽，斜銜灩澦根。難於尋鳥路，險過上龍門。羊角風頭急，桃花水色渾。山回若鼇轉，舟入似鯨吞。岸合愁天斷，波跳恐地翻。憐君經此去，為感主人恩。
夜送孟司功
作者：白居易（唐）

潯陽白司馬，夜送孟功曹。江暗管弦急，樓明燈火高。湖波翻似箭，霜草殺如刀。且莫開徵棹，陰風正怒號。
衰病
作者：白居易（唐）

老辭遊冶尋花伴，病別荒狂舊酒徒。更恐五年三歲後，些些譚笑亦應無。
題詩屏風絕句
作者：白居易（唐）

相憶採君詩作障，自書自勘不辭勞。障成定被人爭寫，從此南中紙價高。
答微之
作者：白居易（唐）

君寫我詩盈寺壁，我題君句滿屏風。與君相遇知何處，兩葉浮萍大海中。
偶宴有懷
作者：白居易（唐）

遇興尋文客，因歡命酒徒。春遊憶親故，夜會似京都。詩思閑仍在，鄉愁醉暫無。狂來欲起舞，慚見白髭須。
山中酬江州崔使君見寄
作者：白居易（唐）

眷眄情無恨，優容禮有餘。三年為郡吏，一半許山居。酒熟心相待，詩來手自書。庾樓春好醉，明月且回車。
山枇杷
作者：白居易（唐）

深山老去惜年華，況對東溪野枇杷。火樹風來翻絳焰，爭奈結根深石底，無因移得到人家。
聞李尚書拜相，因以長句寄賀微之
作者：白居易（唐）

憐君不久在通川，知已新提造化權。夔契定求才濟世，肯向泥中拋折劍，不收重鑄作龍泉。
歲暮
作者：白居易（唐）

窮陰急景坐相催，壯齒韶顏去不回。舊病重因年老發，禍福細尋無會處，不如且進手中杯。
雨中赴劉十九二林之期及到寺劉已先去因以四韻寄之
作者：白居易（唐）

雲中臺殿泥中路，既阻同遊懶卻還。將謂獨愁猶對雨，最惜杜鵑花爛漫，春風吹盡不同攀。
薔薇正開春酒初熟因招劉十九張大夫崔二十四同飲
作者：白居易（唐）

甕頭竹葉經春熟，階底薔薇入夏開。似火淺深紅壓架，明日早花應更好，心期同醉卯時杯。
李白墓
作者：白居易（唐）

採石江邊李白墳，繞田無限草連雲。可憐荒壟窮泉骨，
對酒
作者：白居易（唐）

漫把參同契，難燒伏火砂。有時成白首，無處問黃芽。幻世如泡影，浮生抵眼花。唯將綠醅酒，且替紫河車。
戲答諸少年
作者：白居易（唐）

顧我長年頭似雪，饒君壯歲氣如雲。朱顏今日雖欺我，白髮他時不放君。
風雨晚泊
作者：白居易（唐）

苦竹林邊蘆葦叢，停舟一望思無窮。青苔撲地連春雨，此生飄蕩何時定，一縷鴻毛天地中。
題崔使君新樓
作者：白居易（唐）

憂人何處可銷憂，碧甕紅欄湓水頭。從此潯陽風月夜，崔公樓替庾公樓。
山中戲問韋侍禦
作者：白居易（唐）

我抱棲雲志，君懷濟世才。常吟反招隱，那得入山來。
贈曇禪師
作者：白居易（唐）

五年不入慈恩寺，今日尋師始一來。欲知火宅焚燒苦，方寸如今化作灰。
寄微之
作者：白居易（唐）

帝城行樂日紛紛，天畔窮愁我與君。秦女笑歌春不見，人生多少歡娛事，那獨千分無一分。
醉吟二首
作者：白居易（唐）

空王百法學未得，奼女丹砂燒即飛。事事無成身老也，醉鄉不去欲何歸。兩鬢千莖新似雪，十分一醆欲如泥。酒狂又引詩魔發，日午悲吟到日西。
曉寢
作者：白居易（唐）

轉枕重安寢，回頭一欠伸。紙窗明覺曉，布被暖知春。莫強疏慵性，須安老大身。雞鳴一覺睡，不博早朝人。
答元八郎中、楊十二博士
作者：白居易（唐）

身覺浮雲無所著，心同止水有何情。但知瀟灑疏朝市，誰能拋得人間事，來共騰騰過此生。
湖亭與行簡宿
作者：白居易（唐）

潯陽少有風情客，招宿湖亭盡卻回。水檻虛涼風月好，夜深誰共阿憐來。
八月十五日夜湓亭望月
作者：白居易（唐）

昔年八月十五夜，曲江池畔杏園邊。今年八月十五夜，臨風一歎無人會，今夜清光似往年。
贈江客
作者：白居易（唐）

江柳影寒新雨地，塞鴻聲急欲霜天。愁君獨向沙頭宿，水繞蘆花月滿船。
殘暑招客
作者：白居易（唐）

雲截山腰斷，風驅雨腳回。早陰江上散，殘熱日中來。卻取生衣著，重拈竹簟開。誰能淘晚熱，閑飲兩三杯。
潯陽秋懷，贈許明府
作者：白居易（唐）

霜紅二林葉，風白九江波。暝色投煙鳥，秋聲帶雨荷。馬閑無處出，門冷少人過。鹵莽還鄉夢，依稀望闕歌。共思除醉外，無計奈愁何。試問陶家酒，新篘得幾多。
九日醉吟
作者：白居易（唐）

有恨頭還白，無情菊自黃。一為州司馬，三見歲重陽。劍匣塵埃滿，籠禽日月長。身從漁父笑，門任雀羅張。問疾因留客，聽吟偶置觴。歎時論倚伏，懷舊數存亡。奈老應無計，治愁或有方。無過學王績，唯以醉為鄉。
問韋山人山甫
作者：白居易（唐）

身名身事兩蹉跎，試就先生問若何。從此神仙學得否，白須雖有未為多。
送蕭煉師步虛詞十首，卷後以二絕繼之
作者：白居易（唐）

欲上瀛州臨別時，贈君十首步虛詞。天仙若愛應相問，可道江州司馬詩。花紙瑤緘松墨字，把將天上共誰開。試呈王母如堪唱，發遣雙成更取來。
贈李兵馬使
作者：白居易（唐）

身得貳師餘氣概，家藏都尉舊詩章。江南別有樓船將，燕頷虯須不姓楊。
題遺愛寺前溪松
作者：白居易（唐）

偃亞長松樹，侵臨小石溪。靜將流水對，高共遠峰齊。翠蓋煙籠密，花幢雪壓低。與僧清影坐，借鶴穩枝棲。筆寫形難似，琴偷韻易迷。暑天風槭槭，晴夜露淒淒。獨契依為舍，閑行繞作蹊。棟樑君莫採，留著伴幽棲。
廬山草堂夜雨獨宿寄牛二、李七、庾三十二員外
作者：白居易（唐）

丹霄攜手三君子，白髮垂頭一病翁。蘭省花時錦帳下，唯有無生三昧觀，榮枯一照兩成空。
聞楊十二新拜省郎，遙以詩賀
作者：白居易（唐）

文昌新入有光輝，紫界宮牆白粉闈。曉日雞人傳漏箭，官職聲名俱入手，近來詩客似君稀。
三月三日懷微之
作者：白居易（唐）

良時光景長虛擲，壯歲風情已暗銷。忽憶同為校書日，每年同醉是今朝。
贈韋八
作者：白居易（唐）

辭君歲久見君初，白髮驚嗟兩有餘。容鬢別來今至此，豈料天南相見夜，哀猿瘴霧宿匡廬。
春江閒步，贈張山人
作者：白居易（唐）

江景又妍和，牽愁發浩歌。晴沙金屑色，春水麴塵波。紅簇交枝杏，青含卷葉荷。藉莎憐軟暖，憩樹愛婆娑。書信朝賢斷，知音野老多。相逢不閑語，爭奈日長何。
春聽琵琶，兼簡長孫司戶
作者：白居易（唐）

四弦不似琵琶聲，亂寫真珠細撼鈴。指底商風悲颯颯，遷客共君想勸諫，春腸易斷不須聽。
吳宮辭
作者：白居易（唐）

一入吳王殿，無人睹翠娥。樓高時見舞，宮靜夜聞歌。半露胸如雪，斜回臉似波。妍媸各有分，誰敢妒恩多。
送韋侍禦量移金州司馬
作者：白居易（唐）

春歡雨露同沾澤，冬歎風霜獨滿衣。留滯多時如我少，莫恨東西溝水別，滄溟長短擬同歸。
自到潯陽生三女子，因詮真理，用遣妄懷
作者：白居易（唐）

宦途本自安身拙，世累由來向老多。遠謫四年徒已矣，賴學空王治苦法，須拋煩惱入頭陀。
江西裴常侍以優禮見待又蒙贈詩輒敘鄙誠用伸感謝
作者：白居易（唐）

一從簪笏事金貂，每借溫顏放折腰。長覺身輕離泥滓，他日秉鈞如見念，壯心直氣未全銷。
自江州司馬授忠州刺史，仰荷聖澤，聊書鄙誠
作者：白居易（唐）

炎瘴拋身遠，泥塗索腳難。網初鱗撥剌，籠久翅摧殘。雷電頒時令，陽和變歲寒。遺簪承舊念，剖竹授新官。鄉覺前程近，心隨外事寬。生還應有分，西笑問長安。
除忠州，寄謝崔相公
作者：白居易（唐）

提拔出泥知力竭，吹噓生翅見情深。劍鋒缺折難沖鬥，忠州好惡何須問，鳥得辭籠不擇林。
初除官蒙裴常侍贈鶻銜瑞草緋袍魚袋因謝惠貺兼抒離情
作者：白居易（唐）

新授銅符未著緋，因君裝束始光輝。惠深範叔綈袍贈，明朝戀別朱門淚，不敢多垂恐汙衣。
洪州逢熊孺登
作者：白居易（唐）

靖安院裡辛夷下，醉笑狂吟氣最粗。莫問別來多少苦，低頭看取白髭須。
初著刺史緋，答友人見贈
作者：白居易（唐）

故人安慰善為辭，五十專城道未遲。徒使花袍紅似火，銀印可憐將底用，只堪歸舍嚇妻兒。
又答賀客
作者：白居易（唐）

銀章暫假為專城，賀客來多懶起迎。似掛緋衫衣架上，朽株枯竹有何榮。
別草堂三絕句
作者：白居易（唐）

正聽山鳥向陽眠，黃紙除書落枕前。為感君恩須暫起，爐峰不擬住多年。久眠褐被為居士，忽掛緋袍作使君。身出草堂心不出，廬山未要勒移文。三間茅舍向山開，一帶山泉繞舍回。山色泉聲莫惆悵，三年官滿卻歸來。
鐘陵餞送
作者：白居易（唐）

翠幕紅筵高在雲，歌鐘一曲萬家聞。路人指點滕王閣，看送忠州白使君。
潯陽宴別
作者：白居易（唐）

鞍馬軍城外，笙歌祖帳前。乘潮發湓口，帶雪別廬山。暮景牽行色，春寒散醉顏。共嗟炎瘴地，盡室得生還。
戲贈戶部李巡官
作者：白居易（唐）

好去民曹李判官，少貪公事且謀歡。男兒未死爭能料，莫作忠州刺史看。
行次夏口，先寄李大夫
作者：白居易（唐）

連山斷處大江流，紅旆逶迤鎮上游。幕下翱翔秦禦史，假著緋袍君莫笑，恩深始得向忠州。
重贈李大夫
作者：白居易（唐）

早接清班登玉陛，同承別詔直金鑾。鳳巢閣上容身穩，慚君獨不欺憔悴，猶作銀臺舊眼看。